**OBVESTILO ZA STARŠE**

V ponedeljek, 1. 6. 2020, bodo vse enote in oddelki našega vrtca pričeli delovati kot je bilo pred razglasitvijo pandemije. To pomeni, da bodo vsi otroci razporejeni v svoje matične oddelke po

posameznih enotah.

Še vedno kot ključni ukrep v našem vrtcu ostaja **dosledno izvajanje higienskih ukrepov in protokolov** (prihodi, odhodi otrok, nošenje mask…), s katerimi so vas ali pa vas še bodo seznanile vaše vzgojiteljice.

PROTOKOL VRTCA TRBOVLJE

Osnovno vodilo ostaja, da v vrtec prihajajo samo **ZDRAVI** otroci.

Glede plačila vrtca za tiste otroke, ki se junija še ne bodo vrnili v vrtec, je danes v

Okrožnici (posredovana iz Ministrstvo za izobraževanje, znanost in šport) zapisano:

*»Vlada RS je Državnemu zboru RS predložila že tretji interventni zakon – Zakon o interventnih ukrepih za omilitev in odpravo posledic epidemije Covid-19 (ZIUOOPE), v katerem je med drugim* ***predvidena*** *tudi oprostitev plačila staršev za vrtec, katerih otroci od 18. 5. do 30. 6. ne bodo obiskovali vrtca (79. člen predloga zakona).*

*Starši, ki so se iz različnih razlogov odločili, da otrok ne vključijo v vrtec, imajo vrtec brezplačno. Če je bil/bo v tem času otrok v vrtcu prisoten le določeno število dni, ostale dneve pa ne, bodo starši za čas odsotnosti otroka iz vrtca, oproščeni celotnega plačila (in ne le za stroške neporabljenih živil.)«*

V tem primeru bo zelo pomembno dosledno javljanje PRISOTNOST oziroma ODSOTNOST vašega otroka v vrtcu.

Za mesec julij in avgust boste vsi starši prejeli prijavnico, s katero boste svojega otroka vključili v počitniško varstvo oz. se odločili za rezervacijo.

**Z velikim veseljem pričakujemo vaše otroke!**

Daša Bokal, ravnateljica